**הארמון המערבי של הורדוס בירושלים: תובנות חדשות**

אורית פלג-ברקת, האוניברסיטה העברית בירושלים

**Abstract**

Despite Flavius Josephus' detailed description of Herod's palace built on the Southwestern Hill of Jerusalem in *Bellum* *Judaicum*, book 5, only scant archaeological remains from its substructure were revealed so far, and only few scholars have attempted reconstructing its plan and decoration. A group of monumental Ionic columns, alongside a sculpted head of a lion, found in the Southwestern Hill in the vicinity of the supposed location of the palace, seems to have originated from the palace complex, attesting to its grandeur and unique character. Combining this evidence with Josephus' description and our vast knowledge of Herod's palatial architecture, based on excavated palace remains in other sites, such as Jericho, Herodium, Masada, Caesarea Maritima and Machaerus, allows us to present a clearer picture of the main palace of this great builder.

**מילות מפתח**

ירושלים, תקופת בית שני, המלך הורדוס, יוסף בן מתתיהו, עיטור אדריכלי, אדריכלות רומית, אידיאולוגיה מלכותית

**הקדמה**

בין מלכי החסות

[[1]](#endnote-1) של האימפריה הרומית הקדומה, אין ספק כי הידע הרב ביותר במחקר נצבר על הורדוס מלך יהודה (37 – 4 לפסה"נ), וזאת הודות לעדות ההיסטורית המפורטת של יוסף בן מתתיהו[[2]](#endnote-2) ועושר השרידים הארכיאולוגיים השמורים שנותרו ממפעל הבנייה העצום שלו. שרידים אלה משתייכים למערך נרחב של אתרים ומבנים שאותם בנה הורדוס בתוך ומחוץ לגבולות ממלכתו. אלה כוללים ערים שלמות, מתחמי ארמונות, ביצורים ומצודות, מקדשים ומתחמי טמנוס, תיאטראות והיפודרומים, בתי מרחץ, מצבות קבר, נמלים, כבישים מרוצפים ועוד.[[3]](#endnote-3) מבין מפעלי הבנייה שלו הבולטים ביותר היו הארמונות הרבים אותם הקים ברחבי הארץ. אולם, בזמן שהארמונות שהקים בקיסריה, הרודיון, יריחו, קפריסין, מכוור ומצדה מוכרים היטב מהתיעוד הארכיאולוגי,[[4]](#endnote-4) הארמונות המרכזיים שלו בירושלים נותרו בגדר תעלומה. נותרו רק שרידים מועטים שאותם אפשר לשייך בוודאות לארמונות אלו. מסיבה זו, כל שחזור מתבסס בעיקר על תיאורו של יוסף בן מתתיהו.

מאמר זה בוחן מחדש את התיאור המפורט של יוסף בן מתתיהו על ארמון הורדוס בירושלים כפי שמופיע במלחמות היהודים ספר ה', לאור הידע הרב שהצטבר אודות בניית הארמונות ההרודיאנית הודות לחפירות בארמונותיו האחרים. המאמר גם משייך לארמון בירושלים קבוצה של עמודים יוניים אדירים וראש אריה מפוסל, שהתגלו במהלך חפירות אביגד בגבעה הדרום-מערבית (1969 – 1982). אלה מעידים על פארו ואופיו המיוחד של הארמון ושופכים אור על המבנה המסתורי.

**הארמון המערבי של הורדוס בירושלים – רקע כללי**

ככל שניתן להסיק מהטקסט של יוסף בן מתתיהו, הורדוס בנה שני ארמונות בעיר. הקדום ביניהם הוא מבצר אנטוניה, הנקרא על שם פטרונו הקודם, מרכוס אנטוניוס, ולכן תאריך בנייתו הוא קרוב לוודאי לפני שנת 31 לפסה"נ (השנה שבה אוקטביאנוס הביס את מרכוס אנטוניוס בקרב אקטיום). המצודה נבנתה על מבצרים (*baris*) תלמיים וחשמונאיים קדומים יותר, ומוקמה בפינה הצפון-מערבית של הר הבית כשהיא צופה על המכלול הענק. על פי יוסף בן מתתיהו (מלה"י ספר ה', 238) המראה הכללי של הארמון המבוצר היה של מגדל בעל מגדלים נוספים בארבעת פינותיו, כשהמגדל הדרום-מזרחי גבוה מהשאר. סידור דומה של מגדלים נמצא בארמון המבוצר של הורדוס בהרודיון.[[5]](#endnote-5)

להנאתו האישית הורדוס בנה ארמון נוסף, מפואר יותר, במערב העיר, כנראה בסביבות שנת 25 לפסה"נ.[[6]](#endnote-6) העובדה שהורדוס בנה לעצמו יותר מארמון אחד בעיר איננה מפתיעה. חפירות ארכיאולוגיות חשפו שלושה ארמונות הרודיאניים ביריחו, שניים במצדה ושניים בהרודיון. שרידי ארמונות הרודיאניים התגלו גם בקיסריה, קפריסין, מכוור וכן – למרות עדות ארכיאולוגית פחות ברורה – בהורקניה, שומרון – סבסטי, ובקלירוהי. ניכר שהורדוס התלהב מיוקרה ומפאר מלכותי. בארמונותיו אפשר לראות קו התפתחות ברור בהעדפותיו האדריכליות: המכלולים בארמונות המאוחרים מורכבים יותר ומשתרעים על שטח גדול יותר מבארמונות הראשונים. הארמונות ממוקמים בנקודות דרמטיות, צופים על הנוף, ועיצוב הפנים שלהם משוכלל יותר ומראה זיקה קרובה יותר לאופנות הרומיות.[[7]](#endnote-7) כך, למשל, הארמון הצפוני במצדה משתרע על שלוש טרסות לאורך הצוק הצפוני והארמון השלישי של הורדוס ביריחו מחולק בין שני אגפים, אחד מכל צד של ואדי קלט. בשני הארמונות יש עושר עיטורי בדמות עיטורי קיר, רצפות פסיפס או רצפות אופוס סקטילה, ועיטורים ארכיטקטוניים מגולפים באבן ומעוצבים בטיח.[[8]](#endnote-8) זאת בניגוד לארמונות הקדומים יותר באתרים אלה – הארמון המערבי במצדה והארמון הראשון ביריחו – שהם בעלי תכנית הפוכה ועיטור פשוט יותר.

בהתאם, על פי יוסף בן מתתיהו (מלה"י ה', 176 – 182), הארמון השני של הורדוס בירושלים היה ארמון מופלא שהכיל אולם שתייה ענק, גנים יפיפיים עם מזרקות מים, וחדרים למאות אורחים. כלומר, אופי הארמון היה מפואר בהרבה מהארמון המבוצר במזרח העיר, שמטרותיו העיקריות היו לספק למלך הגנה ולשמר את שליטתו בהר הבית.[[9]](#endnote-9)

לגבי מיקום הארמון ההרודיאני המערבי בירושלים, יוסף בן מתתיהו מספק לנו את המידע הבא: "המגדלים האלה נמצאו בצפון החומה, ומבית חבר אליהם ארמון המלך" (מלה"י ה', 177).[[10]](#endnote-10) המגדלים אותם מציין בן מתתיהו הם המגדלים המפורסמים – פצאל, היפיקוס ומרים – אשר נקראו על שם האח, החבר ואשתו האהובים של הורדוס. את המגדלים הוא בנה לאורך החלק המערבי של הקו הצפוני של ביצורי העיר, בנקודה אסטרטגית בקו העמק החוצה. אחד מהמגדלים האלה – המזוהה בידי החוקרים כמגדל היפיקוס או פצאל לחילופין[[11]](#endnote-11) – זוהה באופן מסורתי עם המגדל המאסיבי שעדיין עומד בשטחי מצודת דוד ('מגדל דוד') ליד שער יפו של היום (בחומה העות'מאנית של העיר העתיקה). מסיבה זו ארכיאולוגים חיפשו את שרידי הארמון מדרום למבצר זה.

אולם החיפוש העלה רק שרידים מועטים שאפשר לשייך לארמון הורדוס (ראו בהמשך). הסיבה המרכזית למיעוט הממצא נעוצה בהרס שעבר הארמון במהלך המרד הגדול המתואר בפירוט על ידי בן מתתיהו. בתחילת המרד, הנציב הרומי גסיוס פלורוס וצבאו חנו בתוך הארמון (מלה"י ב', 305) וממנו יצאו לתקיפות על האזרחים ולנסיונות לשחרר את החיילים הנצורים במבצר אנטוניה. ביולי 67 לסה"נ, אחרי השתלטות הקנאים על העיר העליונה, חיילי אגריפס וההנהגה המתונה ברחו אל הארמון, אך הקנאים צרו עליו. ב-16 לאוגוסט הקנאים הסתערו על הארמון, הרגו את החיילים הרומיים, בזזו את הארמון והציתו אותו באש (מלה"י ב', 431 – 448). למרות זאת, אנחנו שומעים שוב על הארמון לקראת סוף המרד, אחרי שהרומים לכדו את העיר התחתונה ושרפו את המקדש. יוסף מתאר שהמורדים ביצרו את עצמם בארמון המלכותי ששימש כמבצרם האחרון (מלה"י ו', 358). טיטוס בתגובה פקד על הקמת סוללות לאורך הקיר המערבי של הארמון כדי להכניע את ההתנגדות ולהשלים את כיבוש העיר העליונה. הארמון נחרב עוד במהלך הקרבות הקשים. בפקודת טיטוס לא נפגעו שלושת המגדלים לצפונו (מלה"י ז', 1).

בגלל החרבת הארמון – קודם על ידי המורדים, ולאחר מכן על ידי החיילים הרומים – וכן בגלל עבודות הבנייה המאסיביות שהתקיימו בנקודה אסטרטגית זו מאז שנחרב ועד לימינו אנו,[[12]](#endnote-12) המערך האדריכלי של הארמון נותר לוט בערפל. רק חוקרים מעטים ניסו לשחזר את תכניתו ועיטוריו. המורכב מבין ניסיונות אלו היה שחזור הארמון המפורסם של אבי-יונה מ-1966 שנבנה כחלק ממודל ה'הולי לנד', המתאר את ירושלים ערב המרד הראשון **(איור 1)**.[[13]](#endnote-13) למרות שאבי-יונה תכנן את המודל שלו לפני ביצוע החפירות בארמונות הורדוס ביריחו, הרודיון, קפריסין וקיסריה, כך שלא יכל להסתמך על ממצאיהם, המודל שלו נותר נקודת הציון המרכזית עבור חוקרים וכן עבור הציבור בכלל בבואם לדמיין את ארמון הורדוס בירושלים.

המודל של אבי-יונה מתאר ארמון מלבני מבוצר שכמעט מתיישר בקו צפון-דרום לאורך הקו המערבי של חומת העיר החשמונאית ("החומה הראשונה"). העיצוב הפנימי סימטרי. יש חצר גדולה[[14]](#endnote-14) במרכז הארמון שמשני צידיה סטווים ממזרח וממערב – לכל אחת אכסדרה בחצי עיגול במרכז – ושני אגפים זהים בצפון ובדרום. השחזור של שני אגפים זהים המעוצבים באופן סימטרי משני צידי חצר גדולה מבוסס על פסוק מהספר הראשון של מלה"י, שם יוסף קובע כי: "גם את בית המלכות אשר לו הקים בעיר העליונה – שני בניינים גדולים וכלילי-יפי, אשר גם היכל ה' לא דמה אליהם בהדרו, וקרא להם על שמות שני ידידיו, לאחד קיסריון ולשני אגרפיון" (מלה"י, ספר א', 402).[[15]](#endnote-15)

למרות שהתכניות האדריכליות של ארמונות הורדוס ביריחו, מצדה, הרודיון ואתרים אחרים בנויים בדרך כלל על צירים אדריכליים בולטים, תמיד יש הימנעות מסימטריה מוחלטת,[[16]](#endnote-16) וניתן דגש לגיוון בצורות ובעיטור של חללים שונים.[[17]](#endnote-17) בהתחשב בזה, עלינו לדמיין את ארמון הורדוס בירושלים כמתחם בעל מערך הרבה יותר משוכלל ומגוון משמוצג במודל של אבי-יונה. הוא וודאי כלל אגפים, חדרים וחצרות בעלי צורות ועיצובים שונים. אחד האגפים או הטרקלינים בארמון נקרא על שם אוגוסטוס, ואחר על שם מרכוס אגריפס.[[18]](#endnote-18) קרוב לוודאי שאגפים או אולמות אלו היו בעלי עיצוב שונה, כפי ששתי הדמויות ההיסטוריות הללו היו שונים במעמדם ואופיים.

**שרידים ארכיאולוגיים של ארמון הורדוס[[19]](#endnote-19)**

לרוע המזל החפירות בתוך חצר מגדל דוד[[20]](#endnote-20) ומתחם הקישלה (הכלא העות'מני)[[21]](#endnote-21) בעיר העתיקה בירושלים וכן בבית הספר הארמני[[22]](#endnote-22) והגן הארמני[[23]](#endnote-23) ממערב להם טרם חשפו שרידים שאפשר לזהות בוודאות עם המבנה העילי של מבנה עצום זה. למרות זאת, הארכיאולוגים הציעו שכמה קירות שנחשפו בחפירות שייכים ליסודות הארמון שככל הנראה נבנה, לפחות בחלקו, על גבי פודיום רחב ושטוח.

במהלך חפירותיהם בתוך המגדל בשנים 1968 – 1969, עמירם ואיתן חשפו סדרה של קירות התומכים במילויי אדמה אדירים הגובלים בצד המזרחי (הפנימי) של החומה הראשונה (מול 'המגדל האמצעי'). הארכיאולוגים תיארכו קירות אלו לתקופת הורדוס וזיהו אותם כקירות התמך של ארמון הורדוס.[[24]](#endnote-24) בחפירותיו בקישלה בשנים 2000 – 2001 ראם חשף שני קירות מקבילים הממוקמים על ציר צפון-דרום לאורך 41 מ' (הקיר המערבי ברוחב 1.8 מ' והקיר המזרחי ברוחב 3 מ'), שהשתמרו לגובה ניכר. הקירות תוארכו לתקופת הורדוס על בסיס ממצאים בתעלת היסודות של שני הקירות שכללו חרסים הטיפוסיים למחצית השנייה של המאה הראשונה לפסה"נ.[[25]](#endnote-25) הקירות שימשו כקירות תמך למילויים שהוכנסו ביניהם, ויחד הם יצרו בימה מלאכותית מוגבהת, ככל הנראה היסוד של ארמון הורדוס.[[26]](#endnote-26) שרידים מבמה אדירה זו נמצאו גם בחפירות שנערכו על ידי בהט וברושי בבית ספר הארמני, מדרום לקישלה.[[27]](#endnote-27)

יחד עם קירות התמך והמילויים שיוחסו לבמת הארמון, ישנם שני מאפיינים נוספים שנדמה שהם קשורים לארמון, שניהם חצובים בסלע האם. במהלך חפירותיהם בחפיר המזרחי של המצודה בין 1980 – 1988, סיוון וסולר חשפו בריכה מרשימה חצובה בסלע עם מדרגות רחבות המוליכות אליה (**איור 2**), שאותה תיארכו לתקופה הביזנטית. נמצא גם מתקן חצוב ומדורג שאותו תיארכו לתקופה ההרודיאנית, והציעו שהוא שולב מאוחר יותר בארמון הורדוס.[[28]](#endnote-28) הסמיכות של שני המתקנים לקירות התמך שנחשפו בתוך הקישלה והאוריינטציה הדומה גרמו לחוקרים אחרים להציע ששני המתקנים, יחד עם תעלות מים אחרות המוכרות באזור, היו חלק ממערכת מים גדולה שהשתייכה לארמון הורדוס.[[29]](#endnote-29) קיומה של בריכת מים גדולה בתוך הארמון תואמת את התיאור של יוסף בן מתיתיהו את הארמונות (ראו להלן) וכן לשימוש התכוף בבריכות בכל שאר ארמונות הורדוס שנחשפו.[[30]](#endnote-30)

המאפיין החצוב השני שיוחס לארמון הורדוס הוא תעלה שנחצבה לעומק 5 מ', בציר מזרח-מערב, בת זמנם של קירות התמך שחשפו בחפירות הקישלה. ברושי וגיבסון כבר חשפו חלק נוסף של תעלה זו בתחילת שנות ה-80',[[31]](#endnote-31) אך רק החפירות שנערכו לאחרונה בקישלה איששו את התיארוך ההרודיאני. לדברי החוקר, התעלה היא חלק ממערכת ניקוז משוכללת שנשאה זרימה מאזור מרכז הארמון מערבה, לעבר גיא בן הינום.[[32]](#endnote-32)

רק תמונה מעורפלת עולה מניתוח השרידים שתועדו בחפירות הארכיאולוגיות השונות בתחומי מגדל דוד, הקישלה העות'מני, בית הספר הארמני והגן הארמני לאור העדויות של יוסף בן מתתיהו. אנחנו יכולים לומר בוודאות שהורדוס בנה את ארמונו הראשי בחלק הצפון-מערבי של הגבעה הדרום-מערבית של ירושלים. הוא הגן עליו מצפון בעזרת שלושה מגדלים עצומים ומעוטרים, וממערב בעזרת ביצור מתאר 'החומה הראשונה'. מכאן שהגבולות הצפוניים והמערביים של הארמון ידועים, אך עדיין לא ברור אם שלושת המגדלים היו חלק בלתי נפרד של הארמון או שהתקיימו בנפרד ממנו.[[33]](#endnote-33) לארמון היו מערכות איסוף וניקוז מים משוכללות, כמו גם מתקני מים לשעשועים. קירות תמך אדירים ומילויי עפר יצרו במה שטוחה גדולה ששימשה בסיס למבנה הארמון.

נותרו שתי שאלות עיקריות לגבי תכנית ומימדי הארמון. לרוע המזל, לגבי תכנית הארמון השרידים הארכיאולוגיים לא מספקים כל רמז, ולגבי מימדי הארמון, יש מגוון רחב של דעות במחקר. בזמן שחוקרים אחדים הגבילו את הארמון לאזור מצודת דוד של היום,[[34]](#endnote-34) אחרים הציעו שהארמון השתרע על רוב הגבעה הדרום-מערבית, תוך שהוא ממשיך דרומה עד לקו חומת העיר העות'מאנית או בסמוך אליה,[[35]](#endnote-35) ובמזרח עד לרובע היהודי.[[36]](#endnote-36)

**תיאור הארמון המערבי של הורדוס אצל יוסף בן מתתיהו**

הטקסטים של יוסף בן מתתיהו, ובייחוד התיאורים שלו של מפעלי הבנייה של הורדוס, רצופים באקפראסיס (*exphrasis*) המוקדשים לתיאורים מפורטים של ארמנותיו ומבני הציבור שלו.[[37]](#endnote-37) ועדיין, אחד התיאורים הארוכים והמפורטים ביותר מתייחס לארמון המערבי של המלך בירושלים, אליו יוסף בן מתתיהו מקדיש חלק ארוך בספר החמישי של מלחמות היהודים (מלה"י ה.177 – 181):

... קצרה לשון אדם למנות את שבחו, כי היה כלול בהדרו ובפאר חסנו. ומסביב לו התנוססה חומה גבוהה שלשים אמה, אשר נמצאו בה ברוחים שוים מגדלי-תפארה וחדרים גדולים לסעדה ויציעות-אורחים למאות. מי יוכל לתאר את מרצפת הבנינים האלה, אבנים מאבנים שונות ויקרות, אשר הובאו מכל הארצות למכביר. ומה נפלא היה ספון החדרים בגדל קורותיו המצפות לתפארה, ולא היה קץ למספר החדרים ולעֹשר תכונתם ושפעתם. וכל חדר היה מלא כלי-בית, ורוב הכלים אשר בהם היו כסף וזהב, ואסטוניות מסביב לחדרים השתרגו יחד ועמודים מעמודים שונים נמצאו בהם, וחלל האויר היה ירֹק כולו, כי עצים מעצים שונים צמחו שם ובין העצים היו שבילים ארכּים לשוח ומסביב לאלה נמצאו ברכות עמקות ומקוי-מים מלאים ובכל מקום מזרקות-נחושת רבים מאד, אשר קלחו מהם מים, ומסביב לברכות היו מגדלים קטנים רבים, שובכים ליוני הבית.[[38]](#endnote-38)

הרשימה הבאה מסכמת את המידע האדריכלי העולה מהטקסט של יוספוס:

1. הארמון הוקף חומה גבוהה עם מגדלים.
2. היו בו אולמות משתה בעלי קישוטים מפוארים.
3. היו בו הרבה חדרי שינה.
4. עיצוב הפנים שילב אבנים צבעוניות מיובאות.
5. התקרות נתמכו בקורות עץ ארוכות ומעוטרות.
6. עיצוב החללים השונים היה מגוון מאד.
7. היו בארמון סטווים רבים, בכל אחד סוג שונה של עמודים.
8. היו בארמון גנים גדולים עם עצים, שבילים ותעלות פתוחות.
9. בין גינות הארמון היו מפוזרים בריכות מים עם מזרקות, שבהם המים נשפכו מתוך דמויות ברונזה.
10. שובכי יונים (קולומבריום) גם נבנו בגינות.

נוכל בקלות למצוא מקבילות עבור רוב הרכיבים האדריכליים האלו בארמונות הרודיאניים אחרים. כך למשל, בארמונות הורדוס במצדה, מכוור ושאר המצודות המדבריות הייתה הגנה של חומה היקפית ומגדלים, וכך גם במצודת אנטוניה ובמצודה/ארמון בהרודיון שהוזכרו לעיל.[[39]](#endnote-39) בדומה, בכל ארמונות הורדוס היו טרקלינים ואולמות משתה, שהמשוכללים מתוכם נמצאים בטרסה התחתונה שבארמון הצפוני במצדה (10.3 x 9.0 מ') ובאגף הצפוני של הארמון השלישי ביריחו (טרקלין B70: 28.9 x 18.9 מ').[[40]](#endnote-40) נחשפו גנים גדולים בארמונות החורף של הורדוס ביריחו וגם זוהו למעשה בארמונות בהרודיון ומצדה.[[41]](#endnote-41) קולומבריומים, שנועדו לספק חומר דישון לגינות, נחשפו ביריחו, קפריסין ומצדה (**איור 3**).[[42]](#endnote-42) ההתייחסות בטקסט של יוסף בן-מתתיהו לשימוש הנרחב באבנים מיובאות ממדינות שונות מתייחס כנראה לרצפות אופוס סקטילה שבהם רוצפו רבים מהאולמות המרכזיים במפעלי הבנייה של הורדוס.[[43]](#endnote-43)

מאפיין מעניין של הארמון בירושלים המוזכר על ידי יוסף בן מתתיהו הוא השימוש בסוגים שונים של עמודים שונים בסטווים שעיטרו את הארמון. קביעה זו קיבלה תמיכה מובהקת באגף הצפוני של הארמון השלישי של הורדוס ביריחו, שם לכל אחד משלושת האזורים המרכזיים – טרקלין B70 ושני חצרות הפריסטיל B64 ו-B55 – עוטרו בעמודים השונים ביניהם לא רק בסדר הכותרות אלא גם בגודל ובצבע. העמודים בחצר פריסטיל B64 (42 ס"מ קוטר) צופו בשליש התחתון שלהם בטיח אדום, ובחלקם העליון כוסו בחריצים רדודים שפני שטחם קמורים על ראשם הם נשאו כותרות יוניות מעוצבות מסטוקו. השליש התחתון של עמודי חצר B55 (43 ס"מ קוטר) צופו בטיח אדום או שחור לסירוגין, ובחלקם העליון היו 20 חריצים רדודים. על ראשם הם נשאו כותרות קורינתיות חצובות מאבן. העמודים של טרקלין B70 (קוטר של 1 מ') עמדו על גבי אדנים בנויים מצופים טיח, ונשאו כותרות קורינתיות שמהם שרדו רק שברים קטנים.[[44]](#endnote-44)

יתכן שהמאפיין הייחודי היחיד בתיאור הארמון הוא שנוסף על בריכות מים בגינות הארמון היו גם מזרקות,[[45]](#endnote-45) שמהם המים נשפכו החוצה דרך דמויות מברונזה (χαλκουργημάτων), זאת אומרת, פסלים מברונזה. זה רומז על שימוש באומנות פיגורטיבית בארמונות הורדוס. מבלי להיכנס לשאלה כיצד ראה הורדוס את היהדות שלו,[[46]](#endnote-46) לרוב עיטור הארמונות שלו מעיד על הימנעות מתיאורים פיגורטיביים בהתאם לדיבר השני ולנורמות היהודיות של התקופה.[[47]](#endnote-47) אולם יש מספר יוצאי דופן להימנעות הכללית של הורדוס מתיאור חיות ודמויות אדם. הדוגמאות הבולטות ביותר נחשפו בהרודיון. החלק העליון של קירות אזור הקבלה מעל היציע העליון (*summa cavea*) של התיאטרון הקטן במדרונות מצודת/ארמון ההר קושטו בתמונות ממוסגרות שמוקמו בין פילסטרים קורינתיים מעוטרים.[[48]](#endnote-48) התמונות הכילו תיאורים נילוטיים של צמחייה, ארכיטקטורה, ספינות נושאות חיילים, חיות דוגמת עיזים, כלבים, תנינים, שוורים ואפילו פאון.[[49]](#endnote-49) בבית המרחץ של הרודיון תחתית התגלה אגן (*labrum*) מיובא גדול עשוי שיש ובעל שלוש רגליים, שעוטר בדמויות נשיות מכונפות ומסכות סילני (*Sileni*).[[50]](#endnote-50) דבר רלוונטי נוסף הוא עדות יוסף בן מתתיהו על נשר זהב שהורדוס הציב מעל השער הגדול למקדש (מלה"י א', 650). מכאן נראה שלמרות הדבקות הרגילה שלו לנורמות יהודיות, במקרים מסוימים הורדוס חרג מההימנעות היהודית מתיאורי אנשים וחיות. ככל הנראה, אחת מהחריגות הללו הייתה בארמונו בירושלים.

**עמודים יוניים אדירים מהגבעה הדרום-מערבית וארמון הורדוס**

במהלך חפירות אביגד במרכז הרובע היהודי התגלו מספר בסיסי עמודים, חוליות עמודים, כותרת יונית כמעט שלמה, ותריסר שברים מכותרות יוניות אחרות בגודל ובסגנון דומים.[[51]](#endnote-51) השברים התגלו באזור Q שבפינה הדרום-מזרחית של כיכר החורבה, ומאזור H, הממוקמת מרחק קצר ממערב לאזור Q. בזמן שהשברים מאזור H וכן חלק מהשברים שהתגלו באזור Q חסרים הקשרים ארכיאולוגיים ברורים, רוב שברי הכותרות היוניות מאזור Q, וכן שבר של חוליית עמוד אחת, התגלו בשימוש משני בקירות מאגר מים ביזנטי (**איור 4**). מאגר המים נחצב לתוך החלק המרכזי התחתון של מקווה יוצא דופן בגודלו המתוארך לסוף תקופת בית שני.[[52]](#endnote-52)

השברים מתייחסים לעמודים יוניים בקוטר של כ-1 מ' (**איור 5**). מימדיהם האדירים והדומים (גובה משוחזר של כ-8, 9 מ'), מאפיינים סגנוניים משותפים, והעובדה שהתגלו מרחק קצר אחד מהשני, מעלים את ההשערה שכולם שייכים לסדרת עמודים אחת שמקורה במבנה מונומנטלי שעמד פעם בגבעה הדרום-מזרחית של ירושלים. כמה ממאפייני השברים, וכן סגנון חציבתם, מצביעים על תאריך בסוף המאה הראשונה לפסה"נ או המאה הראשונה לסה"נ. אחד המאפיינים האלו היא העובדה שעל שתי חוליות עמודים[[53]](#endnote-53) השתמרו בליטות מרובעות קטנות ולא מסותתות. בליטות כאלו תואמות לסגנון אדריכלי מהתקופה שהייתה נפוצה בתקופת בית שני בירושלים. כנראה שבליטות אלה סייעו במקור למנוף להניף את החוליות למקום, אך העובדה שכל כך הרבה מהבליטות נותרו בלתי מסותתות מעידות שהם הפכו לעיטור מכוון ואפילו רצוי. בליטות דומות על חוליות עמודים התגלו בירושלים, למשל במנהרת הכותל המערבי, בבריכת השילוח ובקבר הלני מלכת חדיב (קברי המלכים).[[54]](#endnote-54) אינדיקציה אופיינית נוספת היא צוואר העמודים היוניים, שנמצאים עליהם סדרה של שקעים מלבניים קטנים, קעורים בחלקם העליון, במרחק של 4.5 – 5 ס"מ מתחת לאכינוס (*echinus*), המזכירים את השקעים (*sulci*) של חריצים בלתי גמורים (**איור 6**). עיטור דומה מופיע על צווארי כותרות יוניות בחזית קבר זכריה שבעמק קדרון (**איור 7)**, וכן על שלוש כותרות שהתגלו מדרום ומדרום-מזרח להר הבית,[[55]](#endnote-55) והוא עיטור הייחודי לאדריכלות ההרודיאנית בירושלים.

השרידים הארכיטקטוניים, ובמיוחד הכותרות היוניות, נעשו ברמת מיומנות מעולה וללא ספק מהווים דוגמאות מעולות של האדריכלות ההרודיאנית בירושלים. מימדיהם האדירים[[56]](#endnote-56) ומלאכת המחשבת שלהם מעלים את ההשערה שמקורם במבנה ציבורי או מלכותי חשוב.

מכיוון שאף אחד מהממצאים לא התגלו באתרו ובהקשר המקורי, אין אפשרות לזהות בביטחון את המבנה שאותו עיטרו במקור, אך אפשר להציע בזהירות מהיכן באו. לאחרונה רייך הציע שהעמודים היוניים הגיעו מהסטיו המלכותי, שלפי יוסף בן מתתיהו הוקם על ידי הורדוס לאורך הצד הדרומי של הר הבית.[[57]](#endnote-57) אולם, מכיוון שהתיאור של יוסף בן מתתיהו של מבנה זה מזכיר במפורש שימוש בכותרות קורינתיות, ומכיוון שהתגלו מעל 60 שברים של כותרות קורינתיות למרגלות הר הבית (ולפי סגנונם ומידותיהם אפשר בקלות לייחס אותם למבנה מונומנטלי), נראה שאין עילה סבירה לפקפק בפרט הספציפי הזה בתיאור של יוסף בן מתתיהו.[[58]](#endnote-58) בדומה, אין הגיון בהצעה שהעמודים היוניים האדירים הובאו כל הדרך מהסטיו המלכותי כדי לשמש בקירות מאגר מים ביזנטי.

נראה שסביר יותר להציע שמקור העמודים היוניים הוא בארמון המפורסם של הורדוס שנבנה בעיר העליונה. יש לציין שחוליות עמוד גדולות דומות וחלקים אדריכליים נוספים התגלו בזמן חפירות מצודת דוד.[[59]](#endnote-59) ראוי במיוחד לציין שני בסיסי עמודים שהתגלו בחפיר המצודה (בשימוש משני כפי מאגר מים בתקופות מאוחרות יותר), שהקוטר העליון שלהם (1.05 ו-1.10 מ') מתאים היטב למימדי העמודים היוניים מחפירות אביגד, שסגנון סיתותם ומימדיהם דומים מאד גם לבסיסי העמודים מהרובע היהודי.

טיעון נוסף בעד שיוך העמודים היוניים המונומנטליים לארמון הורדוס הוא העובדה שיחד עם שברי הכותרות היוניות שהוטמעו בקירות מאגר המים הביזנטי באזור Q, החופרים חשפו גם ראש אריה מגולף גדול, המתוארך על פי סגנונו לתקופה ההרודיאנית (**איור 8**).[[60]](#endnote-60) כפי שצויין לעיל, היהדות של תקופת בית שני המאוחרת – מתקופת החשמונאים והלאה – החזיקה בגישה שלילית כלפי אומנות פיגורטיבית בהתאם לדיבר השני. מכאן שגילופים פיגורטיביים כאלה ומוצגים פיגורטיביים אחרים נדירים מאד בירושלים ובישובים יהודיים אחרים ביהודה. למרות זאת, במפעל הבנייה של הורדוס אנחנו רואים מספר יוצאים מכלל זה, שבהם הוא אכן עושה שימוש בתיאורי אדם וחיה (ראו לעיל). נראה, אם כן, שאם ראש האריה המגולף הוא אכן מתקופת הורדוס, הוא יכל להגיע אך ורק מארמון הורדוס.

**לסיכום**

מידע שנאסף מחפירות שנערכו לאחרונה, וכן מפרסומים מחפירות קודמות יותר היוצאות סופסוף לאור, מרחיבים את הידע שלנו אודות הטופוגרפיה הקדומה של ירושלים ומעניקים לנו הבנה טובה יותר של עברה. החפירות בקישלה שפורסמו לאחרונה מוכיחים את התיארוך ההרודיאני ליסודות המאסיביים של הארמון המערבי של הורדוס בירושלים. כיום הגבול הצפוני והמערבי של הארמון ברורים יותר, אך נותר לנו לשחזר את היקף הארמון מזרחה. קבוצת עמודים יוניים מונומנטליים, יחד עם ראש אריה מגולף, שהתגלו בגבעה הדרום-מערבית, ממש ממזרח לקרדו הביזנטי – אם אכן השתייכו לארמון הורדוס (כרגע לא קיימת אפשרות טובה יותר) רומזים שהארמון נמשך מזרחה באופן ניכר. קשה להניח שעמודים מאסיביים כאלה הובאו מרחוק רק כדי לשלב אותם בקירות של מאגר מים ביזנטי. אפשר להציע כי באירועים המסעירים של הטלת מצור וכיבוש העיר בין השנים 66 ל-70 לסה"נ העמודים הופלו מהחלק המזרחי של הארמון, ואולי המשיכו להתגלגל במדרון, עד שהגיעו לנקודה שבה נחשפו כעבור 2,000 שנה.

**כותרות**

**איור 1:** השחזור של אביגד לארמון הורדוס בירושלים (ג'ודית' מקנזי / מנאר אל-את'אר).

**איור 2:** אמת מים ומדרגות רחבות היורדות לבריכה חצובה בסלע בחפיר המזרחי של המצודה (צילום: אורית פלג-ברקת).

**איור 3:** מגדל הקולומבריום במצדה (צילום: טיא מונטו, ויקיפדיה)

**איור 4:** חוליית עמוד ושברי כותרות יוניות שנתגלו מוטמעים בשימוש משני בקירות מאגר מים מהתקופה הביזנטית שנבנה על גבי מקווה משלהי ימי בית שני באזור Q של חפירות הרובע היהודי (באדיבות הלל גבע, חפירות הרובע היהודי).

**איור 5:** הכותרת היונית הכמעט שלמה וחוליית העמוד היוני שהתגלו באזור H, הרובע היהודי בירושלים (באדיבות הלל גבע, חפירות הרובע היהודי).

**איור 6:** תקריב הכותרת היונית שהתגלתה באזור H (צילום: אורית פלג-ברקת).

**איור 7:** הכותרת היונית של הפילסטרים בחזית המערבית של קבר זכריה בעמק קדרון, ירושלים (צילום: אורית פלג-ברקת).

**איור 8:** ראש אריה מגולף שהתגלה בשימוש משני באזור Q בתוך מאגר מים מהתקופה הביזנטית, הרובע היהודי בירושלים (באדיבות הלל גבע, חפירות הרובע היהודי).

**ביבליוגרפיה**

**אביגד תשי"ד**: נ' אביגד, "מצבות קדומות בנחל קדרון",**ירושלים** (תשי"ד).

**אביגד 1983**: Avigad, N. (1983), *Discovering Jerusalem*, Nashville.

**אבי יונה תשמ"ט**: Avi-Yonah, M. (1989), *Pictorial Guide to the Model of Ancient Jerusalem at the Time of the Second Temple* (revised by Y. Tsafrir), Jerusalem.

**אורן 1968:** Oren, D.E. (1968), The 'Herodian Doves' in Light of Recent Archaeological Discoveries, *Palestine Exploration Quarterly* 100: 56−61.

**בהט תשמ"א**: ד' בהט, "מגדל דוד ושמו בימי הבית השני", **ארץ ישראל** ט"ו (תשמ"א), עמ' 396 – 400.

**בהט 1990**: Bahat, D (1990), *The Illustrated Atlas of Jerusalem*, New York.

**בהט וברושי 1976**: Bahat, D., Broshi, M. (1976), Excavations in the Armenian Garden, in: Y. Yadin (ed.), *Jerusalem revealed: Archaeology in the Holy City 1968−1974*, Jerusalem: 55−56.

**בן דוב 2002**: Ben-Dov, M. (2002), *Historical Atlas of Jerusalem*, New York.

**בנוואה 1975**: Benoit, P. (1975), The Archaeological Reconstruction of the Antonia Fortress, in: Y. Yadin (ed.), *Jerusalem revealed: Archaeology in the Holy City 1968−1974*, Jerusalem: 87−89

**בראונד 1984:** Braund, D.C. (1984), *Rome and the Friendly King: The Character of Client Kingship*, London.

**ברוך, רייך וסנדהאוז תשע"ז**: י' ברוך, ר' רייך, וד' סנהאוז, "הר הבית: תוצאות החקירה הארכיאולוגית בעשור האחרון", בתוך: ג' שטיבל, י' עוזיאל, ק' ציטרין-סלברמן, ע' ראם, י' גדות (עורכים), **חידושים בארכיאולוגיה של ירושלים וסביבותיה**, קובץ מחקרים, כרך י', ירושלים תשע"ז, עמ' 33 – 54.

**ברושי 1976:** Broshi, M. (1976), Excavations in the House of Caiaphas, Mount Zion, in: Y. Yadin (ed.), *Jerusalem revealed: Archaeology in the Holy City 1968−1974*, Jerusalem: 57–60.

**ברושי וגיבסון 1994:** Broshi, M. Gibson, S. (1994), Excavations along the Western and Southern Walls of Old City of Jerusalem, in: H. Geva (ed.), *Ancient Jerusalem Revealed: Reprinted and Expanded Edition*, Jerusalem: 147–155.

**בר נתן ושניידר 2019**: Bar-Nathan, R. and Snyder, F. (2019), Is The *Opus Reticulatum* Building at Banias a Palace Of Herod The Great? New Insights after Analyzing Its *Opus Sectile* Floor, in: Peleg-barkat, O. *et al.* (eds.), *Between Sea and Desert: On Kings, Nomads, Cities and Monks, Essays in Honor of Joseph Patrich*, Tzemach: 23−40.

**ג'אפ 2000**: Japp S. (2000), *Die Baupolitik Herodes' des Grossen: Die Bedeutung der Architektur für die Herrschaftslegitimation eines römischen Klientelkönigs*, Rahden/Westf

**גבע 1981:** Geva, H. (1981), The 'Tower of David'—Phasael or Hippicus? *Israel Exploration Journal* 31 (1/2): 57–65.

**גבע 1993:** Geva, H. (1993), Jerusalem: The Second Temple, in: E. Stern (ed.), *The New Encyclopedia of Archaeological Excavations in the Holy Land*, Vol. II, Jerusalem: 717−757.

**גבע 2000:** Geva, H. (2000), Excavations at the Citadel of Jerusalem, 1976–1980, in: H. Geva (ed.), *Ancient Jerusalem Revealed: Reprinted and Expanded Edition*, Jerusalem: 156–167.

**גבע 2010:** Geva, H. (2010), The "Burnt House: in Light of the Publication of the Final Report, in: D. Amit, O. Peleg-Barkat and G.D. Stiebel (ed.), *New Studies in the Archaeology of Jerusalem and Its Region*, Vol. IV, Jerusalem: 74−83.

**גבע תשע"ו**: ה' גבע, "מקווה ציבורי בעל גרם מדרגות היקפי מסוף ימי הבית השני ברובע היהודי בירושלים", בתוך: א' ברוך וא' פאוסט (עורכים), **חידושים בחקר ירושלים**, רמת גן תשע"ו, עמ' 109 – 122.

**ג'ונס 1950:** Johns, C.N. (1950), The Citadel, Jerusalem: Summary of Work since 1934, *Quarterly of the Department of Antiquities in Palestine* 14: 121−190.

**גיבסון 1987**: Gibson, S. (1987), The 1961–67 Excavations in the Armenian Garden, Jerusalem, *Palestine Exploration Quarterly* 119/2: 81−96.

**גיבסון 2001:** Gibson, S. (2001), Suggested Identification for 'Betso' and the 'Gate of the Essens' in the Light of Magen Broshi's Excavations on Mount Zion, In. J. Patrich and D. Amit (eds.), *New Studies in the Archaeology of Jerusalem and Its Region,* Vol. I, Jerusalem: 29\*−33\*.

**ג'ייקובסון 2001:** Jacobson, D.M. (2001), Three Roman client kings: Herod of Judaea, Archelaus of Cappadocia and Juba of Mauretania, *Palestine Exploration Quarterly* 133: 22−3.

**גליסון ובר-נתן 2013:** Gleason, K. and Bar-Nathan, R. (2013), The Paradaisoi of the Hasmonean and Herodian Palaces at Jericho, in: R. Bar-Nathan and Y. Gärtner (eds*.), Hasmonean and Herodian Palaces at Jericho – Final reports of the 1973–1987 Excavations*, Vol. V: *The Finds from Jericho and Cypros*, Jerusalem: 317−366.

**וורוס 2015:** Vörös G. (2015), *Machaerus* II: *The Hungarian Archaeological Mission in the Light of the American-Baptist and Italian-Franciscan Excavations and Surveys. Final Report 1968−2015*, Milan.

**וורוס 2019:** Vörös, G. (2019), *Machaerus* III: *Final Report on the Herodian Citadel 1968−2018*, Milan.

**וורמס 2014**: Vermes, G. (2014), *The True Herod*, London.

**וורוס 2013:** Vörös, G. (2013), *Machaerus* I: *History, Archeology and Architecture of the Fortified Herodian Royal Palace and City Overlooking the Dead Sea in Transjordan. Final Report of the Excavations and Surveys 1807−2012*, Milan.

**וייטמן 1990 – 1991:** Wightman, G.J. (1990−1991), Temple Fortresses in Jerusalem Part II: The Hasmonean Baris and Herodian Antonia, *Bulletin of the Anglo-Israel Archaeological Society* 10: 7−35.

**טושינגהם 1985:** Tushingham, A.D. (1985), *Excavations in Jerusalem 1961–1967*, vol. I, Toronto.

**כהנוב ואחרים 2015:** Kahanov, Y., Cvikel, D., Rozenberg, S. Kalman, Y., Chachy, R., and Porat, R. (2015), The Ships from Herodium, *The Mariner's Mirror* 101/3: 262–271.

**כשר ו-ויצטום 2007:** Kasher, A., Witztum, E. (2007), *King Herod: A persecuted persecutor: A case study in psychohistory and psychobiography*, (Studia Judaica 36), Berlin-New York.

**מרכוס ו-ויקגרן 1963:** Josephus Flavius, *Jewish Antiquities* (books XVI−XVII), translated by R. Marcus and A. Wikgern (Loeb Classical Library no. 410), Cambridge, Massachusetts 1963.

**לוין 2005:** Levine, L.I. (2005), Figural Art in Ancient Judaism, *Ars Judaica* 5: 9−26.

**לוין ונצר 1986:** Levine, L.I., Netzer, E. (1986), *Excavations at Caesarea Maritima 1975, 1976, 1979 – Final Report* (Qedem series 21), Jerusalem.

**ליכטנברגר 1999:** Lichtenberger, A. (1999), *Die Baupolitik Herodes des Groβen*, Wiesbaden.

**ליכטנברגר 2009:** Lichtenberger, A. (2009), Herod and Rome: Was Romanization a Goal of the Building Policy of Herod? in: D.M. Jacobson and N. Kokkinos (eds.), *Herod and Augustus: Papers Presented at the IJS Conference, 21st-23rd June 2005*, Leiden: 43−62.

**לנדאו 2006:** Landau, T. (2006), *Out-Heroding Herod. Josephus, Rhetoric, and the Herod Narratives* (Ancient Judaism and Early Christianity 63), Leiden-Boston.

**נצר 1981א':** Netzer, E. (1981a), *Greater Herodium, Final Reports* (Qedem series 13), Jerusalem.

**נצר 1981ב':** Netzer, E. (1981b), The Herodian Triclinia – A Prototype for the 'Galilean-Type' Synagogue, in: L.I. Levine (ed.), *Ancient Synagogue Revealed*, Jerusalem: 49−51.

**נצר תשמ"ה**: א' נצר, "בריכות השחייה מימי החשמונאים ביריחו", **ארץ ישראל** י"ח (תשמ"ה), עמ' 344 – 352.

**נצר 1991***:* Netzer, E. (1991), *Masada III: The Buildings, Stratigraphy and Architecture, The Yigael Yadin Excavations 1963-1965, Final Reports*, Jerusalem.

**נצר 2001:** Netzer, E. (2001), *The Hasmonean and Herodian Palaces at Jericho: Final Reports of the 1973–1987 Excavations, I: Stratigraphy and Architecture*, Jerusalem.

**נצר 2006:** Netzer, E. (2006), *The architecture of Herod, the Great Builder* (Texts and Studies in Ancient Judaism 117), Tübingen.

**נצר 2018:** Netzer, E. (2018), *The Palaces of the Hasmoneans and Herod the Great, Reprinted and Expanded Edition*, Jerusalem.

**נצר ודמאתי 2004:** Netzer E., Damati, I. (2004), Cypros, in: E. Netzer, R. Laureys-Chachy (eds.), *Hasmonean and Herodian Palaces at Jericho. Final Report of the 1973-1987 Excavations,* Vol. II: *Stratigraphy and Architecture*, Jerusalem: 233–280.

**נצר ואחרים 2013:** Netzer, E., Porat, R., Kalman, Y. and Chachy, R. (2013), Herodium, in: S. Rozenberg and D. Mevorah (eds.), *Herod the Great, The King's Final Journey*, Jerusalem: 126–161.

**נצר ואחרים 2019:** Netzer, E., Kalman, Y., Porath, R. and Chachy-Laureys, R. (2019), Preliminary Report on Herod's Mausoleum and Theatre with a Royal Box at Herodium, *Journal of Roman Archaeology* 23: 84–108.

**סאליבן 1990:** Sullivan, R. (1990), *Near Eastern Royalty and Rome, 100-30 BC*, Toronto.

**סיוון וסולר 1994:** Sivan, R., Solar, G. (1994), Excavations in the Jerusalem Citadel, 1980–1988, in: H. Geva (ed.), *Ancient Jerusalem Revealed*, Jerusalem: 168–176.

**סיימונס 1952:** Simons, J. (1952), *Jerusalem in the Old Testament, Researches and Theories*, Leiden.

**עובדיה 2013:** Ovadiah, A. (2013), A Fragmentary Wall Painting in Herod’s Theatre at Herodion: The Drinking Contest between Dionysus and Herakles, *Revue Biblique* 63: 351–359.

**עובדיה וטרנהיים 2013:** Ovadiah, A and Turnheim, Y. (2013), A Wall Painting in Herod’s Theatre at Herodion: An Image of Elysium? *Revue Biblique* 63: 343–349.

**עמירן ואיתן תשל"ג:** ר' עמירן וא' איתן, "החפירות במצודה בירושלים בשנים 1968 – 1969: סקירה מוקדמת", **ארץ ישראל** י"א (תשל"ג), עמ' 213 – 218.

**פארוט 1957:** Parrot, A. (1957), *The Temple of Jerusalem*, London.

**פוקס 2002:** Fuks, G. (2002), Josephus on Herod’s Attitude towards Jewish Religion: the Darker Side, *Journal of Jewish Studies* 53/2: 238–245.

**פטריך ו-וקסלר-בדולה 2016:** Patrich, J. and Weksler–Bdolah, S. (2016), The “Free Masons Hall”: A Composite Herodian Triclinium and Fountain to the West of the Temple Mount, in: G.D. Stiebel *et al.* (eds.), *New Studies in the Archaeology of Jerusalem and its Region*, Vol. 10: 15\*–38\*.

**פלג ורוזנברג 2008:** Peleg, O. and Rozenberg, S. (2008), Stuccowork in the Herodian Palaces, in: Rozenberg S., *Hasmonean and Herodian Palaces at Jericho − Final reports of the 1973–1987 Excavations,* Vol. IV: *The Decoration of Herod's Third Palace at Jericho*, Jerusalem: 475–522.

**פלג-ברקת תשס"ז:** א' פלג-ברקת, "העיטור האדריכלי ההרודיאני לאור הממצאים מחפירות הר הבית", עבודה לשם קבלת תואר דוקטור מאת האוניברסיטה העברית בירושלים, ירושלים תשס"ז.

**פלג-ברקת 2014:** Peleg-Barkat, O. (2014), Fit for a King: Architectural Décor in Judaea and Herod as Trendsetter, *Bulletin of the American schools of Oriental Research* 371: 141−161.

**פלג-ברקת תשע"ה:** א' פלג-ברקת, "מסורת מול חידוש בבנייה המלכותית: העיטור האדריכלי של הארמונות החשמונאיים והורדוס בבקעת יריחו", **ארץ ישראל** ל"א (תשע"ה), עמ' 325 – 341.

**פלג-ברקת 2017:** Peleg-Barkat, O.(2017),*The Temple Mount Excavations in Jerusalem, 1968−1978 Directed by Benjamin Mazar, Final Reports*,vol. V: *Herodian Architectural Decoration and King Herod’s Royal Portico* (Qedem series 57), Jerusalem.

**פלג-ברקת ובן חיים 2017:** Peleg-Barkat, O. and Ben Haim, A. (2017), Monumental Ionic Columns from Areas Q and H, in: H. Geva (ed.), *Jewish Quarter Excavations in the old City of Jerusalem, Conducted by Nahman Avigad 1969−1982,* Vol. VII: *Areas Q and H, Final Report,* Jerusalem: 68–95.

**פלג-ברקת וגבע 2017:** Peleg-Barkat, O. and Geva, H. (2017), Addendum 2: A Monumental Herodian Ionic Capital from the Royal Stoa? – a Reply to Ronny Reich,*Israel Museum studies in Archaeology* 8: 91−95.

**פלג-ברקת, גבע ורייך 2017:** Peleg-Barkat, O., Geva, H. and Reich, R. (2017), A Monumental Herodian Ionic Capital from the Upper City of Jerusalem,*Israel Museum studies in Archaeology* 8: 74−88.

**פלטיאל 1991:** Paltiel, E. (1991), *Vassals and Rebels in the Roman Empire: Julio-Claudian Policies in Judaea and the Kingdoms of the East*,Bruxelles.

**פליסטרנט סחייק 2017:**

Palistrant Shaick, R. (2017), A Lion in Jerusalem: A Roman Sculpture of a Lion Head from the Jewish Quarter, in: H. Geva (ed.), *Jewish Quarter Excavations in the old City of Jerusalem, Conducted by Nahman Avigad 1969−1982,* Vol. VII: *Areas Q and H, Final Report,* Jerusalem: 96–107.

**פרסטר 1995:** Foerster, G. (1995), *Masada* V: *Art and Architecture, The Yigael Yadin Excavations 1963–1965, Final Reports*. Jerusalem.

**פרסטר 1996:** Foerster, G. (1996), Hellenistic and Roman Trends in the Herodian Architecture of Masada, in: K. Fittschen − G. Foerster (eds.), *Judaea and the Greco-Roman World in the Time of Herod in the Light of the Archaeological Evidence: Acts of a Symposium* (Abhandlungen der Akademie der Wissenschaften in Göttingen, Philologischhistorische Klasse 215), Götingen: 55–72.

**צפריר 2011:** Tsafrir, Y. (2011), The Landscapes Reveals: Designing the Model of Jerusalem at the Holy Land Hotel, Hans Zvi Kroch, Michael Avi-Yonah, and an Unpublished Guidebook, *Cathedra* 140: 47–86.

**צפריר תשע"ה**: י' צפריר, "תגובה של חברה במצור: עוד על יחסם של היהודים לאומנות הדמות בימי בית שני ובתקופה שאחרי חורבן הבית", **ארץ ישראל** ל"א (תשע"ה), עמ' 352 – 358.

**קוקינוס 1998:** Kokkinos, N. (1998), *The Herodian Dynasty*, Sheffield.

**קייזר ופאסלה 2010:** Kaizer, T., Facella, M. (eds.) (2010), *Kingdoms and Principalities in the Roman Near East*, Stuttgart.

**קרופ 2013:** Kropp, A.J.M. (2013), *Images and Monuments of Near Eastern Dynasts, 100 BC–AD 100*, Oxford.

**קרייטון 2009:** Crighton, J. (2009), Herod’s Contemporaries in Britain and the West, in: D.M. Jacobson, N. Kokkinos (eds.), *Herod and Augustus. Papers Presented at the IJS Conference, 21st-23rd June 2005*, Leiden: 361−381.

**ראם 2018:** Re'em, A. (2018), *The Qishle Excavation in the Old City of Jerusalem*, Jerusalem.

**ראם 2019:** Re'em, A. (2019), First and Second Temple Period Fortifications and Herod's Palace in the Jerusalem Kishle Compound, in: H. Geva (ed.), *Ancient Jerusalem Revealed: Archaeological Discoveries, 1998–2018*, Jerusalem: 136−144.

**רגב 2010:** Regev, E. (2010), Herod’s Jewish Ideology Facing Romanization: On Intermarriage, Ritual Baths, and Speeches, *The Jewish Quarterly Review* 100/2: 197–222.

**רייך תשע"ג:** ר' רייך, **מקוואות הטהרה בתקופת הבית השני ובתקופות המשנה והתלמוד**, ירושלים תשע"ג.

**רייך 2017:** Reich, R. (2017), Addendum 1: Where was the Capital Incorporated?,*Israel Museum studies in Archaeology* 8: 74−88.

**רוזנברג 2008:** Rozenberg, S. (2008), *Hasmonean and Herodian Palaces at Jericho. Final reports of the 1973–1987 Excavations* IV: *The Decoration of Herod's Third Palace at Jericho*, Jerusalem.

**רוזנברג 2013:** Rozenberg, S. (2013), Interior Decoration in Herod's Palaces, in: S. Rozenberg and D. Mevorah (eds.), *Herod the Great, The King's Final Journey*, Jerusalem: 166–223.

**רוזנברג 2014:** Rozenberg, S. (2014), Figurative Paintings in Herodium: New Discoveries, in: N. Zimmerman (ed.), *Antike Malerei zwischen Lokalstil und Zeitstil, Akten des XI. Internationalen Kolloquiums der AIPMA, 13. –17. September 2010 in Ephesos*, Wien: 371–376.

**רוזנברג 2017:** Rozenberg, S. (2017), Between Alexandria and Rome, in: S.T.A.M. Mols and E.M. Moormann (eds.), *Context and Meaning: Proceedings of the Twelfth International Conference of the Association Internationale pour la Peinture Murale Antique, Athens, September 16-20, 2013* (Babesch Supplement 31), Leuven: 229–235.

**רולר 1998:** Roller, D.W. (1998), *The Building Program of Herod the Great*, Berkeley.

**רולר 2003:** Roller, D.W. (2003), *The World of Juba II and Kleopatra Selene: Royal Scholarship on Rome's African Frontier*, New York − London.

**ריצ'רדסון ופישר 2018:** Richardson, P., Fisher, A.M. (2018), *Herod: King of the Jews and friend of the Romans*, *2nd ed.*, Abingdon.

**שוורץ 2013:** Schwartz, D.R. (2013), Herod the Great: A Matter of Perspective, in: S. Rozenberg, D. Mevorah (eds.), *Herod the Great: The King’s Final Journey*, Jerusalem: 34−43.

**שטיבל 2015:** Stiebel, G.D. (2015), "Aqua regis" - Fountains of King Herod the Great, *Eretz Israel* 31: 426−444.

**שמחוני 1996**: י' נ' שמחוני, **יוסף בן מתתיהו (יוספוס פלוויוס): תולדות מלחמת היהודים עם הרומאים**, תל אביב 1996

**שניידר ואברהם 2013:** Snyder, F. and Avraham A. (2013), The Opus Sectile Floor in a Caldarium of the Palatial Fortress at Cypros, in: R. Bar-Nathan and Y. Gärtner (eds.), *Hasmonean and Herodian Palaces at Jericho – Final reports of the 1973–1987 Excavations*, Vol. V: *The Finds from Jericho and Cypros*. Jerusalem: 178−202.

**ת'אקרי 1927**: Josephus Flavius, *The Jewish War* (books I−IV), translated by H. ST. J. Thackeray (Loeb Classical Library nos. 203, 487), Cambridge, Massachusetts 1927.

1. המונח "מלך חסות" משמש כאן מטעמי נוחות. לדיון אודות המונח ודוגמאות עכשוויות, ראו: בראונד 1984; סאליבן 1990; פלטיאל 1991; ג'ייקובסון 2001; רולר 2003; קרייטון 2009; קייזר ופסלה 2010; קרופ 2013. [↑](#endnote-ref-1)
2. מלחמות היהודים א'; עתיקות היהודים 14 – 27. על דמותו של הורדוס בכתבי יוסף בן מתתיהו ראו למשל: לנדאו 2006; כשר ו-ויצטום 2007; שוורץ 2013; ורמס 2014. [↑](#endnote-ref-2)
3. לסקר מלא ודיון במפעלי הבנייה של הורדוס ראו: נצר 2006. לסקר מעודכן של ארמונות הורדוס ראו: נצר 2018. לדיון נוסף אודות מפעל הבנייה של הורדוס והיאידאולוגיה שמשתקפת ממנו ראו: רולר 1998; ליכטנברגר 1999; ג'אפ 2000; ריצ'רדסון ופישר 2018. [↑](#endnote-ref-3)
4. לדו"חות סופיים ראו: נצר 1981א' (הרודיון); לוין ונצר 1986 (קיסריה); נצר 1991 (מצדה); נצר 2001 (יריחו); נצר ודמאתי 2004 (קפריסין); וורוס 2013; 2015; 2019 (מכוור). [↑](#endnote-ref-4)
5. בנווה 1976; וייטמן 1990 – 1991; נצר 2006, 120 – 126. [↑](#endnote-ref-5)
6. נצר 2006, 129 – 132. [↑](#endnote-ref-6)
7. פרסטר 1996; רוזנברג 2008, 333 – 367, 459 – 464; פלג-ברקת 2014, 10. [↑](#endnote-ref-7)
8. לארמון המערבי במצדה ראו: פרסטר 1995. לארמון השלישי של הורדוס ביריחו ראו: רוזנברג 2008. [↑](#endnote-ref-8)
9. נצר 2006, 129 – 132. [↑](#endnote-ref-9)
10. שמחוני תשנ"ח, עמ' 300. [↑](#endnote-ref-10)
11. מידות המגדל מתאימות יותר למידות של מגדל פצאל לפי התיאור של בן מתתיהו, אך המיקום הטופוגרפי מתאים יותר לתיאור של מגדל היפיקוס בצומת שבין 'החומה הראשונה' לבין 'החומה השלישית'. לדעות ולטיעונים השונים ראו: גבע 1981; בהט תשמ"א; צפריר 2011, 60. [↑](#endnote-ref-11)
12. פעולות אלו כללו את הקמת מחנה הלגיון העשירי הרומי (אם אכן הוקם באזור זה), בניית ארמון המלכים הצלבניים והקישלה העות'מני (ראם 2018, 244). [↑](#endnote-ref-12)
13. אבי-יונה 1989; צפריר 2011, 59 – 60. [↑](#endnote-ref-13)
14. במקור היו בחצר שתי בריכות עגולות משני צידי חורשה, אך נעשו מספר התאמות כשהמודל הועבר למוזיאון ישראל ב-2006, והחצר עם הגינה והבריכות הוחלפה בחצר מרוצפת (צפריר 2011, 78 – 79). [↑](#endnote-ref-14)
15. שמחוני תשנ"ח, עמ' 88. אמירה דומה מופיעה בקדמוניות היהודים, ספר ט"ז:318. המילה 'οἴκους' תורגמה על ידי ת'אקרי (1927, 189) בתרגומו לקדמוניות בתור 'בניינים', אך בתרגום של מרכוס ו-ויקגרן לקדמוניות היהודים הם בחרו לתרגם את המילה בתור 'חדרים' (1963, 409). נצר, אשר קיבל את התרגום האחרון, הציע שטרקלין B70 העצום בארמון השלישי של הורדוס ביריחו מתאים מאד לתיאור של יוסף בן מתיתיהו את ארמון הורדוס בירושלים והציע לשחזר באופן דומה את הטרקלינים הקרויים על שם אוגוסטוס ואגריפס בארמון ירושלים (נצר 2006, 131). [↑](#endnote-ref-15)
16. ראו למשל הדיון של נצר על השימוש בצירים וסימטריה בעיצוב ארמון הרודיון (נצר 2006, 199 – 201). [↑](#endnote-ref-16)
17. את ההעדפה לצורות מגוונות בעיצוב ארמונות הורדוס אפשר לראות למשל בעיצוב האדריכלי השונה לחלוטין בכל אחד מהטרסות בארמון הצפוני במצדה או במערך השונה של האגף הדרומי והצפוני בארמון השלישי של הורדוס ביריחו. [↑](#endnote-ref-17)
18. קריאת ערים, בניינים או חלקי בניינים על שם הקיסר או חברים אחרים מהמשפחה הקיסרית הייתה אחד האמצעים שהפעיל הורדוס כדי לבטא את הקשרים הקרובים שהיו לו עם אוגוסטוס ועם רומא. למשל, מצודת אנטוניה הקרויה על שם מרכוס אנטוניוס; קיסריה (והנמל שלה, סבסטיוס) וסבסטי הקרויים על שם אוגוסטוס; ליביאס על שם ליוויה; אגריפיאס על שם מרכוס אגריפה; המגדלור בנמל קיסריה שנקרא על שם דרוסוס, וכו' (ליכטנברגר 2009, 45 – 47). [↑](#endnote-ref-18)
19. לתיאור וניתוח מעודכן ויסודי של השרידים ראו ראם 2018, 239 – 248. [↑](#endnote-ref-19)
20. מספר משלחות חפרו במגדל דוד במהלך המאה ה-20, בראשות ארכיאולוגים בריטיים ולאחר מכן ישראליים: ג'ונס (1934 – 1974), עמירם ואיתן (1968 – 1969), גבע (1979 – 1980), וסולר וסיוון (1980 – 1988). רק החפירות הראשונות של ג'ונס פורסמו בפירוט (ג'ונס 1950), ואילו שאר החפירות הניבו רק דו"חות ראשוניים קצרים (עמירן ואיתן תשל"ג; סיוון וסולר 1994; גבע 2000). מחפירות ארבעת המשלחות עולה שהחומה החשמונאית הראשונה שנחשפה במצודה עברה שיפוץ וחיזוק מאסיביים בימי הורדוס ומגדלים חדשים הוטמעו בה. שינויים אלו הובנו כנובעים מבניית הארמון ממזרח לחומה. [↑](#endnote-ref-20)
21. ע' ראם ערך חפירות הצלה עבור רשות העתיקות בתוך מתחם הקישלה בין שנת 2000 – 2001. הדו"ח הסופי של החפירות פורסם לאחרונה (ראם 2018). [↑](#endnote-ref-21)
22. החפירות בבית הספר הארמני ולאורך הקו המערבי של חומת העיר נערכו על ידי ברושי ובהט בין השנים 1970 – 1971 ולאחר מכן על ידי ברושי בין 1973 – 1978. מחפירות אלה יש בינתיים רק דו"חות ראשוניים קצרים (בהט וברושי 1976; ברושי 1976 [1990?]; ברושי, גיבסון 1994). חפירות אלו הראו גם עיבוי של החומה החשמונאית בתקופת הורדוס. [↑](#endnote-ref-22)
23. החפירות בגן הארמני נערכו בראשות טושינגהם וקניון בין 1962 – 1967. טושינגהם פרסם את הדו"ח הסופי (טושינגהם 1985). [↑](#endnote-ref-23)
24. עמירן ואיתן תשל"ג: 214 – 216. חפירות אלו חשפו גם קטעים קטנים של קירות (חלקם מחופים טיח צבוע) שהארכיאולוגים פירשו כמבנה העילי של ארמון הורדוס. לעומתם נצר הטיל ספק בכך שקירות אלו השתייכו לארמון עצמו והציע שהם היו חלק ממגורי חיילים או אגפי שירות הסמוכים לארמון (2006, 130). [↑](#endnote-ref-24)
25. המערבי משני קירות התמך (W3) נמצא בסמוך לפן המזרחי (הפנימי) של 'החומה הראשונה' החשמונאית, שגובהו הופחת בכוונה כדי לכסות אותו במילויים לארמון. מכאן שהורדוס הרחיב את חומת העיר מערבה, ויצר חומה מאסיבית חדשה עם מגדלים להגנת הארמון (ראם 2019, 140). [↑](#endnote-ref-25)
26. ראם 2018, 38 – 53; ראם 2019, 141. [↑](#endnote-ref-26)
27. בהט וברושי 1976, 55 – 56. החפירות שנערכו על ידי קניון וטושינגהם בגן הארמני חשפו גם שרידים המתוארכים לתקופת הורדוס. טושינגהם הבין ששרידי הקיר המאסיבי הם חומת העיר המערבית של הורדוס ששימש גם כקיר תמך לבמה (טושינגהם 1985, 25 – 27). אולם גיבסון הצליח להראות שקיר זה הוא בעצם חלק מ'החומה הראשונה' החשמונאית (גיבסון 1987, 87 – 93). טושינגהם חשף גם מערכת של קירות ומילויים מתקופת הורדוס שאותם פירש כשרידי הבמה של הארמון, כמו גם שרידי טיח מכוייר, שאת מקורם זיהה במבנה העילי (טושינגהם 1985, 28 – 32, 41 – 42). אך בהתבסס על המידות ומיקום הקירות, ראם מאמין שהם משתייכים למגורי עשירים בדומה לאלה שנחשפו על ידי ברושי בהר ציון, ולא לארמון הורדוס (ברושי 1976, 57 – 58; ראם 2018, 243). [↑](#endnote-ref-27)
28. סיוון וסולר 2000, 175. [↑](#endnote-ref-28)
29. ראם 2018, 243. [↑](#endnote-ref-29)
30. כמו למשל בהרודיון, קיסריה, יריחו ומצדה. החשמונאים, שקדמו להורדוס, הם ששילבו בריכות שחייה בארמנותיהם. ראו: נצר תשמ"ה. [↑](#endnote-ref-30)
31. ברושי וגיבסון 2000: 153. ראו גם גיבסון 2007: 29\* - 33\*. [↑](#endnote-ref-31)
32. ראם 2018, 53 – 62; ראם 2019, 140 – 141. [↑](#endnote-ref-32)
33. פעולות בנייה מאוחרים יותר באזור שבין מגדל דוד לבין הקישלה מונעים מהארכיאולוגיה כל אפשרות להציע תשובה מתאימה (ראם 2018, 245). [↑](#endnote-ref-33)
34. סיימונס 1952, 295, איור 40; פארוט 1957, 17. [↑](#endnote-ref-34)
35. כמו למשל בהט 1990, 35; גבע 1993, 718; בן-דוב 2002, 113. ראם הציע לאחרונה שהגבול הדרומי של הארמון שוכן בציר של קיר הממוקם בקו מזרח-מערבי שנחשף בחפירה של ברושי ובהט (W13; ראם 2018, 246). [↑](#endnote-ref-35)
36. להצעות ולאזכורים השונים ראו ראם 2018, 246. ראם עצמו מציע, כמו חוקרים אחרים, שהגבול המזרחי של הארמון היה לאורך הקו של רחוב הפטריארך הארמני של ימינו ולא המשיך מזרחה יותר. בגלל שניתוח הממצאים מחפירות אביגד לאורך החלק המזרחי של הגבעה הדרום-מערבית (הרובע היהודי) הראו שהאזור אוכלס באינטנסיביות רק במאה הראשונה לסה"נ (לפי גבע; תקשורת בעל פה), נראה שלא הייתה מניעה משמעותית שיכלה למנוע מהורדוס מלהרחיב את ארמונו על שטח נרחב יותר. דוגמה לכך אפשר לראות ב'בית השרוף' שנחפר על ידי אביגד ברובע היהודי. הבית נבנה ישירות מעל שרידים מתקופת בית ראשון (תקופת הברזל) במאה הראשונה לסה"נ (גבע 2010, 78). [↑](#endnote-ref-36)
37. לאקפרסיס של יוסף בן מתתיהו אודות הסטיו המלכותי שהורדוס בנה לאורך הצד המערבי של הר הבית ראו: פלג-ברקת 2017, 91 – 120. [↑](#endnote-ref-37)
38. שמחוני תשנ"ו, עמ' 300 – 301. [↑](#endnote-ref-38)
39. פרסטר 1995, 209 – 213; נצר 2006, 36 – 39, 183 – 186, 202 – 217. [↑](#endnote-ref-39)
40. נצר 1981ב'; 2006, 31 – 32, 63 – 64; פרסטר 1995, 179 – 190. טרקלין גדול דומה היה גם בארמון הורדוס הראשון ביריחו (אולם 33). [↑](#endnote-ref-40)
41. לסיכום ודיון על הגינות ההרודיאניות שפורסם לאחרונה, ראו: גליסון ובר-נתן 2013. [↑](#endnote-ref-41)
42. גידול יונים היה נפוץ בלוואנט הקדום, במיוחד בארץ ישראל. מקורות תלמודיים המזכירים יונים הורדוסיות מעידות כנראה על זן מיוחד שפותח על ידי הורדוס (אורן 1968; פרסטר 1995, 219 – 223). [↑](#endnote-ref-42)
43. בארמונות ההרודיאניים, התגלו עדויות לרצפות המעוטרות באופוס סקטילה – בין אם מרצפות אין-סיטו, טביעות מרצפות בטיח, ו/ או מרצפות ושברים מפוזרים –בטרקלינים ובמרחצאות. החומרים ודגמי המרצפות היו שונים מאתר לאתר, אך כולם היו מרשימים מבחינה אמנותית ואדריכלית. עדות לרצפות אופוס סקטילה התגלו בארמונות הורדוס בפניאס (קיסריה פיליפי), קיסריה, יריחו, קיפרוס, הרודיון, מכוור, מצדה וכן בהר הבית. לדיון כללי ואסמכתאות ראו: שניידר ואברהם 2013, 178 – 202; בר-נתן ושניידר 2019. [↑](#endnote-ref-43)
44. פלג ורוזנברג 2008; פלג-ברקת תשע"ה. [↑](#endnote-ref-44)
45. על השימוש במזרקות בארמונות הורדוס ראו: שטיבל 2015. [↑](#endnote-ref-45)
46. ראו, למשל, את קוקינוס (1998, 86 – 139) ופוקס (2002) המתארים את הורדוס בתור מלך הלניסטי מעשי, שהיה מוכן להפר את חוקי היהדות להשגת מטרותיו, לעומת רגב (2010) שטוען שלמרות שהוא היה סוכן נלהב של התרבות היוונית-רומית, הורדוס שמר על זהותו היהודית. נורמות ומסורות יהודיות השפיעו בבירור על היבטים רבים באדריכלות של הורדוס. דוגמאות להשפעות אלה אפשר לראות בהשקעה האדירה שלו בבנייה מחדש של בית המקדש והרחבת מתחם הר הבית, בהימנעות שלו מבניית מקדשים פגאניים בתוך גבולות ממלכתו (חוץ ממקדשים לדת-השליט של אוגוסטוס), וכן הפיכת בריכות הפריגידריה (*frigidaria*) בבתי המרחץ בסגנון רומי שהטמיע בארמונות שלו למקוואות טהרה (רייך תשע"ג, 248 – 249). [↑](#endnote-ref-46)
47. על ההימנעות היהודית מתיאורים אנושיים בתקופת בית שני, מהתקופה החשמונאית והלאה, ראו: לוין 2005; צפריר תשע"ה. עדות נוספת היא הבניה של נימפאום (אולי כחלק מטרקלין ציבורי או סוג של פרטיניאון (*Prytaneion*)) ממערב להר הבית בימי הורדוס, שבו המים נשפכו מתוך כותרות קורינתיות שכיתרו את הפילסטרים שעיטרו את הקיר האחורי המתפתל של המזרקה (פטריך ווקסלר-בדולה 2016). [↑](#endnote-ref-47)
48. אזור הקבלה כולל אולם מעוטר בגודל 7 x 8 מ' בגב היציע העליון, המשקיף על אזור הבמה של התיאטרון ומאוגף בשני חדרים קטנים יותר. ראו: נצר ואחרים, 2010, 84 – 108; נצר ואחרים 2013, 126 – 161. [↑](#endnote-ref-48)
49. לדיון על ציורים אלו ולתמונות, ראו: רוזנברג 2013, 174 – 189. חוקרים שונים ייחסו את התמונות הממוסגרות לאידליה כפרית (*sacro-idyllic*) (רוזנברג 2013; 2014), היסטוריוגרפית (כהנוב ואחרים 2015; רוזנברג 2017), וסצנות מיתולוגיות (עובדיה וטורנהיים 2013). [↑](#endnote-ref-49)
50. נצר ואחרים 2013, 144 – 145. [↑](#endnote-ref-50)
51. אביגד 1983, 161 – 162, איורים 178 – 181. מצב ההשתמרות המצויין מאזור H אפשר את שחזורם עם החלקים המקוריים (*anastylosis*) והצבתם מחדש בכיכר בתי המחסה שבעיר העתיקה. הכותרת השבורה מאזור Q שוחזרה לאחרונה בידי מעבדת מוזיאון ישראל כדי לאפשר את הצגתה בתערוכת 2013 אודות המסע האחרון של הורדוס (פלג-ברקת ובן חיים 2017; פלג-ברקת, גבע ורייך 2017). [↑](#endnote-ref-51)
52. למקווה היו מדרגות מחופות טיח אפור העולות מארבעת פינותיו. במהלך התקופה הביזנטית המקווה הוסב למאגר מים: החלק התחתון נחצב כדי להעמיק אותו לתוך הקרקע ולהגיע לסלע האם. קירות מאגר המים, ברוחב 1 מ', תמכו בגג הקמרון (שהתגלה הרוס) ונבנו על גבי המדרגות התחתונות הנותרות של המקווה. קירות המאגר נבנו מאבנים בגדלים שונים, שחלקם נלקחו ממבנים קדומים יותר. בין האבנים הללו היו גם הרבה שברים בגדלים שונים של כותרת יונית. נראה שהכותרת נותצה בכוונה כדי להקל על הטמעתה בתוך הקירות (רייך תשע"ג, 92 – 95; גבע 2015). [↑](#endnote-ref-52)
53. פלג-ברקת ובן חיים 2017, לוח 3.1:2,4. [↑](#endnote-ref-53)
54. אפשר עדיין לראות בליטות דומות על אבני בנייה בקירות המקיפים את הר הבית ובמערת המכפלה בחברון. מחוץ לירושלים אפשר למצוא דוגמאות נוספות בפריסטיל במצודת / ארמון ההרודיון, בית שאן, בחורבת עלק שברמת הנדיב, ובפלזה האובלית בג'רש (פלג-ברקת תשס"ז, 268, איורים: 168, 341 – 346). [↑](#endnote-ref-54)
55. אביגד תשי"ד, איור 47; פלג-ברקת תשס"ז, מס' 1031 – 1033. עבודות שימור שנערכו לאחרונה מדרום להר הבית חשפו שבר נוסף של כותרת יונית חצובה עם שקעים כאלו בצוואר (ברוך, רייך וסנדהאוס תשע"ז: 51 – 52, איור 19). נראה שההשראה לעיטור זה נובעת מהמנהג לחרות חריצים בחלק העליון של עמודים, שבדרך כלל חצובים בגוש אחד יחד עם הכותרת לפני שמניפים אותם למקומם הסופי. רק כשעמוד שלם עמד במקום היו בונים פיגומים ומשלימים את החריצים לכל גובה העמוד, בהתאם לשקעים שנחצבו מתחת לכותרת (אביגד 1983: 161). מספר דוגמאות לעמודים עומדים עם חריצי עמודים לא גמורים התגלו באנטוליה ההלניסטית, כמו למשל במקדש ארטמיס בסרדיס ומקדש אפולו בדידימה, וכן בארמון המלכותי בפלה, עיר הבירה של מוקדון הקדומה. לאסמכתאות ודיונים נוספים התומכים בתיארוך העמודים היוניים לתקופה ההרודיאנית, ראו: פלג-ברקת ובן חיים 2017, 73 – 74. [↑](#endnote-ref-55)
56. בחינה של קוטרי עמודים הנפוצים ביהודה ההרודיאנית מראה כי, לבד מעמודי מקדש רומא ואוגוסטוס בקיסריה וסבסטי והעמודים שמקורם בסטיו המלכותי, הקוטר של כל שאר העמודים הוא בטווח של בין 30 ל-70 ס"מ (פלג-ברקת ובן חיים 2017, 71). [↑](#endnote-ref-56)
57. רייך 2017. [↑](#endnote-ref-57)
58. הכותרות הקורינתיות הוזכרו, יחד עם רכיבים אדריכליים נוספים, באופן שאינו אופייני לכתיבתו של יוסף בן מתתיהו ומרמזות אולי על שילוב מקור בעל היכרות עמוקה יותר עם אדריכלות קלאסית (פלג-ברקת וגבע 2017; פלג-ברקת 2017, 94 – 95). [↑](#endnote-ref-58)
59. עמירם ואיתן (1973, 216) מזכירים כותרת יונית וחוליית עמוד עם סימן סתתים שהתגלה בשכבה ההרודיאנית, אך לרוע המזל הם לא פרסמו תמונה או איור של הפריטים. גם אצל סיוון וסולר (2000, 175) מוזכרים הרבה חוליות עמודים שהתגלו בחפיר המצודה, אך אין ציון של גודלם או כל פרט אחר. [↑](#endnote-ref-59)
60. פליסטרנט סחייק 2017. [↑](#endnote-ref-60)